EkBass/fiwiki-20250220-pages-articles huggingface dataset:
Emil Triner

Emil Triner (s. 15. maaliskuuta 1961) on tšekkiläinen entinen ralliautoilija. Triner toimi Škoda Motorsportin tehdaskuljettajana rallin MM-sarjassa vuosina 1993–1999. Hän osallistui urallaan 32 MM-osakilpailuun mutta ylsi pisteille ainoastaan vuoden 1994 Akropolis-rallissa. MM-uransa jälkeen Triner kilpaili Tšekin kansallisessa Sprintrally-sarjassa, jonka mestaruuden hän voitti vuonna 2000. Triner aloitti ralliuransa Tšekkoslovakian kansallisessa sarjassa takamoottorisella Skoda 120 LS -ralliautolla vuonna 1982. Vuosina 1990 ja 1992 hän ylsi Tšekin ja Slovakian yhdistetyssä rallisarjassa kokonaistuloksissa kolmanneksi voittaen jälkimmäisenä vuotena enintään 1300-kuutiosten luokan. Toistaiseksi viimeisen rallinsta Triner ajoi vuonna 2015. Škoda Motorsport kilpaili vuosina 1994–1996 MM-sarjan sisällä ajetussa 2-litraisten etuvetoautojen sarjassa, jossa Triner saavutti kaksi luokkavoittoa ja oli kuudesti palkintokorokkeella. Voitot tulivat vuoden 1994 Akropolis-rallista ja vuoden 1996 Uuden Seelannin rallista. Kaudella 1999 Triner ajoi Portugalin, Akropoliksen, Suomen ja Sanremon ralleissa. ==Lähteet== Luokka:Tšekkiläiset ralliautoilijat Luokka:Vuonna 1961 syntyneet Luokka:Elävät henkilöt
Kroatian kansanterveyslaitos

Kroatian kansanterveyslaitos (, lyhenne HZJZ; , lyhennys CIPH) on Kroatian pääkaupungissa Zagrebissa toimiva valtiollinen kansanterveyden edistämisen hyväksi toimiva laitos. Alkujaan vuonna 1893 keisarilliseksi eläinperäistä isorokkorokotetta valmistavaksi instituutikei perustettu laitos on toimintavuosiensa aikana tunnettu useilla eri nimillä. HZJZ on ollut näkyvässä asemassa Kroatiassa esimerkiksi vuonna 2020 alkaneen Covid-19-pandemian aikana. ==Katso myös== *Italian kansanterveyslaitos (ISS) *Slovenian kansanterveyslaitos (NIJZ) *Unkarin kansanterveyskeskus (NNK) *Serbian kansanterveyslaitos *Euroopan tautienehkäisy- ja -valvontakeskus (ECDC) == Lähteet == ==Aiheesta muualla== * Kroatian kansanterveyslaitoksen kotisivut (hzjz.hr) * koronavirus.hr (koronavirus.hr) Luokka:Kansanterveyslaitokset Luokka:Tutkimuslaitokset Luokka:Zagrebin rakennukset ja rakennelmat
Luunmurskaaja

Luunmurskaaja () on yhdysvaltalainen kauhuelokuva vuodelta 1995. Elokuva on eteläafrikkalaisen Ananth Singhin tuottama ja sen on ohjannut elokuvistaan Texasin moottorisahamurhat ja Poltergeist tunnettu Tobe Hooper. Pääosissa näyttelevät Robert Englund ja Ted Levine. Elokuva perustuu Stephen Kingin Mankeli-novelliin, joka on julkaistu suomeksi 1989 ilmestyneessä novellikokoelmassa Yön äänet. Luunmurskaaja tuotti Yhdysvalloissa 1,8 miljoonaa dollaria.<ref name="boxofficemojo> Kriitikoilta elokuva sai todella negatiivisen vastaanoton. Luunmurskaajalle on ilmestynyt kaksi heikosti menestynyttä jatko-osaa vuosina 2002 ja 2005. == Rooleissa == == Lähteet == == Aiheesta muualla == * The Mangler – IMDb * The Mangler – Elonet * The Mangler – AllMovie Luokka:Yhdysvaltalaiset kauhuelokuvat Luokka:Vuoden 1995 yhdysvaltalaiset elokuvat Luokka:Novelleihin perustuvat elokuvat Luokka:Stephen Kingin teoksiin perustuvat elokuvat
BBC News at Nine

BBC News at Nine on televisioyhtiö BBC:n esittämä brittiläinen uutisohjelma. Luokka:Brittiläiset uutisohjelmat Luokka:BBC:n televisio-ohjelmat
Kladruby nad Labem

Kladruby nad Labem () on kylä Pardubicen läänissä Tšekissä. Vuonna 2020 kylässä oli noin 638 asukasta. Kylä tunnetaan sen alueella sijaitsevasta, nykyisin Tšekin valtion omistamasta hevostilasta, jolla on kasvatettu vuosisatojen ajan kladrubynhevosia. Vuonna 2019 tila nimettiin Unescon maailmanperintöluetteloon. == Kylän historia == Kladbury nad Labem asutettiin keskiajalla. Ensimmäinen maininta kylästä on vuodelta 1295, jolloin sen omisti Kutná Horan sisterssiläinen luostari. Vuodesta 1491 Pernštejnin suku hallitsi kylän aluetta ja piti alueella hevostilan lisäksi metsästyspuistoa peurojen metsästykseen. Vuonna 1560 kylän osti Unkarin ja Böömin kuninkaan Ferdinand I Habsburgin hallinto. == Kladruby nad Labemin hevostila == Vuonna 1653 keisari Maksimilian II perusti kylän alueelle hevostilan, jonka keisari Rudolf II nimitti 6 maaliskuuta 1579 keisarikunnan hovin viralliseksi siitostilaksi. 1579–1582 tilan päärakennus ja tallit rakennettiin uudestaan. 1600-luvun alusta lähtien tilalla on kasvatettu kladrubynhevosia, joka on vanhimpia tietoisen jalostustoiminnan seurauksena syntyneitä hevosrotuja. Itse tila on vanhimpia tunnettuja hevostiloja maailmassa. Hevosia kasvatettiin pelkästään Habsburgien keisarillisen hovin käyttöön valjakkohevosiksi ja niitä käytettiin useimmiten virallisissa seremonioissa. Tilan huippukausi oli 1700- ja 1800-luvuilla. Tilaa laajennettiin ja sen alueen rakennuksia korjattiin tai rakennettiin uudelleen useaan kertaan. Itävalta-Unkarin hovin kaaduttua 1918 tila siirtyi Tšekkoslovakian valtion omistukseen ja hevosten määrä väheni dramaattisesti. 1970-luvulla alueelle perustettiin hevosiin erikoistunut maatalousoppilaitos. Vuonna 2019 tila nimettiin Unescon maailmanperintöluetteloon esimerkkinä kulttuurimaisemasta, joka on syntynyt luonnon ja ihmisen yhteisvaikutuksessa vuosisatojen kuluessa. == Kylä nykyään == Kladruby nad Labemissa koostuu neljästä pienemmästä kylästä: Kladruby nad Labem, Bílé Vchynice, Kolesa ja Komárov. Alueen asukkaat käyvät töissä pääosin Chlumec nad Cidlinoun ja Přeloučin kaupungeissa sekä Hlavečníkin kunnassa. == Lähteet == == Aiheesta muualla == * Kladbury nad Labemin ratsutilan viralliset sivut. Luokka:Tšekin kunnat Luokka:Unescon maailmanperintökohteet Tšekissä Luokka:Pardubicen lääni
Saintluciansirkkunen

Saintluciansirkkunen (Melanospiza richardsoni) on tangaroihin kuuluva lintulaji. Lajia tavataan uhanalaisena Pieniltä Antilleilta. ==Koko ja ulkonäkö== Saintluciansirkkunen voi kasvaa 13-15 cm pitkäksi. Sukupuolet eroavat toisistaan ulkonäöltään. Sainluciansirkkuskoiras on väritykseltään kauttaaltaan musta. Ainoastaan jalat ovat vaaleanpunaiset. Naaras on selästään ja vatsastaan harmahtavan ruskea ja päälaki on harmaa. Linnun nokka on kookas, kartionmuotoinen ja väriltään musta. Saintluciansirkkusten katsotaan olevan läheistä sukua Darwininsirkuille. ==Levinneisyys ja elinympäristö== Saintluciansirkkusta tavataan vain Saint Lucian saarelta. Lajin elinympäristöä ovat kosteat tai puolikuivat metsät ja erityisesti se liikkuu niiden pohjakerroksissa ja pensaikoissa. Ravintonsa lintu etsii maasta lehtien keskeltä ja se syö hyönteisiä, siemeniä ja hedelmiä. Saintluciansirkkusen pesimäkausi on huhti-kesäkuussa. Lajin kannan kooksi arvioidaan 350-1 500 yksilöä. Se luokitellaan erittäin uhanalaiseksi. Sitä uhkaa elinympäristön häviäminen ja vieraslajit kuten mangustit, rotat ja siat. ==Lähteet== Luokka:Tangarat Luokka:Uhanalaiset linnut
Vääksynjoki (Asikkala)

Vääksynjoki on Vesijärven lyhyt laskujoki Asikkalan Vääksyssä. Se virtaa Vesijärven ja Päijänteen välisen kannaksen ja samalla Toisen Salpausselän poikki ja laskee Päijänteeseen. Hieman Vääksynjoen itäpuolelle on rakennettu samat järvet toisiinsa yhdistävä Vääksyn kanava. Vääksynjoen pituus on 1,1 kilometriä ja valuma-alueen vesireitin eli pääuoman pituus on 32 kilometriä. Vuosina 1820–1831 Vääksynjokea syvennettiin, jolloin Vesijärven pinta laski 2,4 metriä. Joen vartta pitkin kulkee puolen kilometrin pituinen Vääksynjoen luontopolku. == Huomioita == == Lähteet == == Aiheesta muualla == * Vesistöennusteet: Vesijärven valuma-alue, vesi.fi Luokka:Suomen joet Luokka:Asikkalan luonto
Slovakian kansanterveysvirasto

Slovakian kansanterveysvirasto (, lyhenne ÚVZ SR; , lyhennys PHA) on Slovakian pääkaupungissa Bratislavassa toimiva valtiollinen virasto kansanterveyden edistämiseksi. Päätoimipaikan ohella Slovakian kansaterveysvirastoon kuuluu 36 alueellista kansaterveyskeskusta. ÚVZ SR on toiminut Slovakiassa esimerkiksi vuonna 2020 alkaneen Covid-19-pandemian asiantuntijatahona. ==Katso myös== *Euroopan tautienehkäisy- ja -valvontakeskus (ECDC) *Unkarin kansanterveyskeskus (NNK) *Itävallan kansanterveysvirasto (GÖG) *Tšekin kansanterveyslaitos (SZÚ) *Puolan kansanterveyslaitos (NIZP-PZH) *Ukrainan kansanterveyskeskus (TsHZ) == Lähteet == ==Aiheesta muualla== * Slovakian kansanterveysviraston kotisivut (uvzsr.sk) * Coronavirus (COVID-19) in the Slovak Republic in numbers (korona.gov.sk) Luokka:Kansanterveyslaitokset Luokka:Tutkimuslaitokset Luokka:Bratislavan rakennukset ja rakennelmat
Vääksynjoki (Kangasala)

Vääksynjoki on Vesijärven laskujoki Kangasalla. Se virtaa Vesijärvestä Längelmäveteen. Joki on noin kahden kilometrin pituinen. Vääksynjoen varrella sijaitsee Vääksyn kartano. Joen yli kulkevat Kangasalta Orivedelle ja edelleen Kärsämäelle johtava kantatie 58 sekä Kuhmoisiin johtava seututie 325. == Historia == Nykyisen Vääksynjoen paikalla oli aikoinaan Sarsansalmi, joka yhdisti Vesijärven ja Längelmäveden. Längelmävesi oli salmiyhteydessä myös Pälkäneveden. Sarsansalmesta laski näiden järvien yhteinen lasku-uoma, Sarsanvirta Roineeseen. Pälkänevedellä oli lisäksi toinekin pienempi lasku- uoma, Mallasveteen laskeva Hyykiänpuro. Luonnonmullistuksessa vuonna 1604 Hyykiänpuro leveni ja syveni äkillisesti nykyiseksi Kostianvirraksi. Tämän seurauksena Pälkäneveden pinta aleni huomattavasti, ja sen ja Längelmäveden väliseen salmeen syntyi Iharinkoski. Samalla myös Längelmäveden pinta aleni, ja Sarsansalmi suurelta osin kuivui niin että entisen salmen paikalle jäi nykyinen Vääksynjoki. == Katso myös == * Pohtiolammi == Lähteet == Luokka:Kangasalan luonto Luokka:Suomen joet
Yhdysvaltain korkeimman oikeuden tuomari

Associate Justice of the Supreme Court of the United States on Yhdysvaltain korkeimman oikeuden tuomarin nimike lukuun ottamatta oikeuden puheenjohtajaa, jonka nimike on Chief Justice. Associate Justice -tuomareiden määrä on ollut kahdeksan vuodesta 1869, jolloin Judiciary Act of 1869 -laki astui voimaan. ==Lähteet== Luokka:Yhdysvaltain korkein oikeus
Eugene Scalia

Eugene Scalia (s. 14. elokuuta 1963 Cleveland, Ohio) on yhdysvaltalainen poliitikko ja juristi, joka toimi Yhdysvaltain 28. työministerinä 30. syyskuuta 2019 – 20. tammikuuta 2021. Scalia on korkeimman oikeuden entisen tuomarin Antonin Scalian ja hänen vaimonsa Maureenin lapsi. Scalia on naimisissa Patricia ”Trish” Scalian kanssa. Parilla on seitsemän lasta. == Lähteet == == Aiheesta muualla == Luokka:Trumpin hallituksen jäsenet Luokka:Yhdysvaltalaiset juristit Luokka:Yhdysvaltain työministerit Luokka:Yhdysvaltalaiset republikaanipoliitikot Luokka:Vuonna 1963 syntyneet Luokka:Elävät henkilöt
Sienikallio

Sienikallio muodostuu, kun tuulen lennättämä hiekka kuluttaa hiljalleen hyvin suuren kiven alaosaa. Tuulen mukanaan tuoma hiekkapuhallus aiheuttaa sen, että kiven muoto alkaa muistuttaa sientä, sillä sen alaosa kaventuu huomattavasti kulutuksen myötä. Tehokkainta kulutus on lähellä maanpintaa eli noin 10–20 cm korkeudella. Sienikallio on esimerkki tuulieroosion vaikutuksesta. Luokka:Kalliot
Tudulinna paisjärv

Tudulinna paisjärv on Virossa Itä-Virumaalla Alutagusen kunnan Roostojan kylässä sijaitseva padottu järviallas. Virolaisessa vesistönimistössä pais tarkoittaa patoa ja paisjärv tarkoittaa patojärveä. == Maantietoa == Patojärvi on 3 400 metriä pitkä, 140 metriä leveä, ja sen pinta-ala on 18,1 hehtaaria, johon luetaan mukaan saaret. Saarien yhteispinta-ala on 0,05–0,1 hehtaaria, mikä voi riippua myös vedenpinnan korkeudesta. Noin 1,3 kilometriä padolta pohjoiseen haarautuu järvi luoteeseen työntyvällä lahdella, joka on syntynyt Saksojan kapeaan laaksoon. Lahti on 350 metriä pitkä ja ulottuu maantielle asti. Korkean veden aikana vesi tulvii tietäkin kauemmaksi. Järven rannat ovat metsämaata paitsi kahdessa kohdassa, jossa sijaitsee maatalot. Tudulinna sijaitsee lähes kilometrin verran länteen päin. Siellä ovat taajaman varsinaiset peltoalueet. Joenvarret ovat joko tulvaniittyjä tai viljelystä poistuneita niittyjä. == Tudulinnan vesivoimalaitos == Patojärvi muodostettiin vuosina 1947–1949, kun paikalle rakennettiin joen virtauksia hyödyntävä vesivoimalaitos. Voimala toimi rakentamisensa jälkeen 1950- ja 1960-luvuilla, mutta tämän jälkeen se suljettiin. Patojärveä käytettiin edelleen virkistykseen ja käyttöveden varastoaltaana. Vuonna 1998 vaihdettiin voimalaan uudet sähköntuotantolaitteet ja vuonna 2015 peruskorjattiin voimalarakennus. Se on ollut tuotannossa vuodesta 1999 lähtien. Voimala on tyypiltään jokivoimalaitos, sillä sen patoaltaaseen ei mahdu kovinkaan pitkäksi aikaa vettä varastoon tuotannon ylläpitämiseksi. Pato on yhdistelmä maapatoa ja betonista säännöstelypatoa. Voimalarakennus on osa betonipadon kokonaisuutta. Padossa on kolme ohijuoksutusaukkoa, joiden vedentuloa säädellään metallisilla luukuilla. Voimalan vesiturbiinit sijaitsevat vedenpinnan alla. Toisen koneiston kapasiteetti on 100 kilowattia ja toisen 50 kilowattia. Voimala hyödyntää 6 metrin pudotusta ja joen keskivirtaamaa, joka on noin 2,5 kuutiometriä sekunnissa. Voimalan omistaa OÜ Tehnokommerts poolt. == Vesistösuhteita == Tudulinna paisjärv kuuluu Rannapungerja jõen valuma- alueeseen, sillä se on pääuomaan padottuna sen läpivirtausjärvi. Siihen tulee pitempi Saksaoja (11,5 km pitkä ja valuma-alue 17,7 km² ) sekä pieniä metsien kuivatusojia. Niiden osuus järven valuma-alueesta on kuitenkin pieni, sillä suurin osa valuma-alueen pinta-alasta, joka on 313 neliökilometriä, muodostuu joen latva-alueista. Rannapungerja jõgi laskee Peipsijärven pohjoisrantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Alutaguse Luokka:Itä-Virumaan järvet Luokka:Rannapungerja jõen valuma- alue
Hans Berggren

Carl Hans Berggren (5. huhtikuuta 1895 Gävle – 19. lokakuuta 1981 Gävle) oli ruotsalainen eversti. Hän oli mukana jatkosodan alun Hangon rintamalla syksyllä 1941 vapaaehtoisyksikön Svenska Frivilligbataljonen (SFB) komentajana. Uransa lopuksi hän toimi Hälsingen rykmentinkomentajana. Hans Berggrenin vanhemmat olivat Gävlen pormestari Carl Berggren ja Anna Björkman. Hänestä tuli upseerikoulutuksen jälkeen vänrikki Helsingen rykmenttiin vuonna 1915, jossa hänet ylennettiin vuonna 1917 luutnantiksi, 1930 kapteeniksi. Vuosina 1933–1936 hän toimi Bodenissa esikuntapäällikkönä ja vuosina 1937–1938 majuriksi ylennettynä Smålannin rykmentissä ja 1939–1941 everstiluutnantiksi ylennettynä Henkikaartin rykmentissä. Kesällä 1941 käynnistyi natsi-Saksan hyökkäys Neuvostoliittoon. Tällöin Suomi liittyi sotaan Saksan puolella Neuvostoliittoa vastaan. Ruotsissa muodostettiin kesällä 1941 vapaaehtoisosasto tukemaan suomalaisia. Yksikkö sijoitettiin Hangon rintamalle, jossa puna-armeijalla oli talvisodan tuloksena sotilastukikohta. Ensimmäiset ruotsalaisten vapaaehtoisryhmät siirtyivät Hangon rintamalle 24. heinäkuuta 1941. Elokuun 10. mennessä Hangon rintamalla oli yli 800 ruotsalaisvapaaehtoista, joista muodostettiin oma sotilasyksikkö, Svenska Frivilligbataljonen (SFB), jonka komentajana oli everstiluutnantti Hans Berggren. Puna-armeija vetäytyi Hangosta joulukuun alkuun mennessä. Marsalkka Mannerheim saapui lähtökatselmukseen Hankoon 15. joulukuuta 1941 ankaran lumisateen vallitessa. Katselmuksen jälkeen marsalkka Mannerheim jakoi pataljoonan upseereille kunniamerkkejä antaen evl. Berggrenille 1. luokan Vapaudenristin. Ruotsalaispataljoonan kotiinpaluu tapahtui tämän jälkeen. Everstiksi ylennetty Hans Berggren toimi Suomesta paluun jälkeen vuodesta 1942–1946 aliupseerikoulun johtajana. Vuosina 1946–1955 hän toimi Gävlessä Hälsingen rykmentin komentajana. Berggren itse sotilasuransa alussa oli ollut kyseisessä yksikössä 1910- ja 1920-luvuilla. ==Lähteet== Luokka:Ruotsalaiset upseerit Luokka:Vuonna 1895 syntyneet Luokka:Vuonna 1981 kuolleet
Roberta McCain

Roberta Wright McCain (7. helmikuuta 1912 – 12. lokakuuta 2020) oli yhdysvaltalainen seurapiirihenkilö. Hän oli aktiivinen laivaston vaimojen seuroissa ja hänen Washingtonin kaupungin Capitol Hillin kaupunginosassa sijaitseva koti oli suosittu salonki lainsäätäjille ja poliitikoille. Vuosina 2007–2008 McCain kampanjoi aktiivisesti poikansa John McCainin (1936–2018) presidenttiehdokkuudesta. Luokka:Yhdysvaltalaiset henkilöt Luokka:Yli satavuotiaiksi eläneet yhdysvaltalaiset Luokka:Vuonna 1912 syntyneet Luokka:Vuonna 2020 kuolleet
Szczytnon piirikunta

Szczytnon piirikunta () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 69 376\. Piirikunnan ainoa kaupunkikunta on hallintokeskus Szczytno. Seitsemän maalaiskuntaa ovat Dźwierzuty, Jedwabno, Pasym, Rozogi, Świętajno, Szczytno sekä Wielbark ja niissä on kylien lisäksi kaksi kaupunkia; Pasym ja Wielbark. Szczytnon piirikunnalla on yhteistä rajaa Mrągowon, Piszin, Ostrołękan, Przasnyszin, Nidzican ja Olsztynin piirikuntien kanssa. Szczytnon piirikunnan pinta-alasta arviolta 50,5 prosenttia oli metsän peitossa vuonna 2018. Vuoden keskilämpötila on 6,6 celsiusastetta. Heinäkuun keskilämpötila on 17,7 celsiusastetta ja tammikuun −3,5 astetta. Vuotuinen sademäärä on noin 600 millimetriä. Szczytnon piirikunnan työttömyysaste oli vuoden 2018 lopussa 8,7 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. Vuoden 2019 lopussa Szczytnon piirikunnassa arvioitiin olevan 69 376 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 71 365 ja sen ennakoidaan vuoteen 2050 mennessä pienenevän 57 529 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 62,3 prosenttia ja eläkeikäisten 19,3 prosenttia väestön keski-iän ollessa 40,8 vuotta. Elävänä syntyneiden määrä oli vuonna 2019 yhteensä 658 lasta. == Lähteet == Luokka:Warmia-Masurian piirikunnat
Benešov

Benešov on Tšekin Keski-Böömin läänissä sijaitseva kaupunki. Kaupungin asukasluku oli 16 758 vuonna 2019https://www.czso.cz/documents/10180/121739326/1300722003.pdf/f9160497-cec0-4750-a293-77ef7bce1092?version=1.1 . Benešovissa sijaitsee noin 1200-luvulla perustettu Konopištěn linna, joka on nykyään museoitu.https://www.zamek-konopiste.cz/en/about/history == Lähteet == Luokka:Tšekin kaupungit Luokka:Keski-Böömin lääni
Canon EOS M5

Canon EOS M5 on japanilaisen Canonin peilitön järjestelmäkamera, joka julkistettiin 15. syyskuuta 2016. Siinä on 24 megapikselin CMOS-kenno. Kuten muissakin Canonin M-sarjan järjestelmäkameroissa, EOS M5:ssä on EF-M- bajonetti. Canonin EF-EOS M -adapterilla kameraan saa kiinnitettyä minkä tahansa EF- tai EF-S-sarjan objektiivin. EOS M5 on EOS M-sarjan ensimmäinen kamera, jossa on sisäänrakennettu elektroninen etsin. Kameran on 3,2 tuuman kosketusnäyttö on kääntyvä, joten itseään kuvaava voi nähdä itsensä kameran näytöltä. == Yhteensopivat objektiivit == Kameraan on saatavilla seuraavat omat objektiivit (EF-M -kiinnitys): * EF-M 15-45mm f/3.5-6.3 IS STM * EF-M 18-55mm f/3.5-5.6 IS STM * EF-M 11-22mm f/4-5.6 IS STM * EF-M 22mm f/2 STM * EF-M 55-200mm f/4.5-6.3 IS STM * EF-M 18-150mm f/3.5-6.3 IS STM * EF-M 32mm f/1.4 STM * EF-M 28mm f/3.5 IS STM == Lähteet == Luokka:Canon EOS M
Węgorzewon piirikunta

Węgorzewon piirikunta () on Puolan piirikunta Warmia-Masurian voivodikunnassa. Sen väkiluku oli vuoden 2019 lopussa 22 638\. Piirikunta on jaettu kolmeen maalaiskuntaan, jotka ovat Budry, Pozezdrze sekä Węgorzewo ja niissä on kylien lisäksi yksi kaupunki; hallintokeskus Węgorzewo. Węgorzewon piirikunta syntyi 1. tammikuuta 2002, mihin asti siihen nykyisin kuuluvat kunnat olivat osa Giżyckon piirikuntaa. Węgorzewon piirikunnan pinta-alasta arviolta 21 prosenttia oli metsän peitossa vuonna 2018. Węgorzewon piirikunnan työttömyysaste oli vuoden 2018 lopussa 15,1 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna. Vuoden 2019 lopussa Węgorzewon piirikunnassa arvioitiin olevan 22 638 asukasta, joista 50,3 prosenttia naispuolisia ja 49,7 prosenttia miespuolisia. Puolan väestönlaskennassa 2011 väkiluvun laskettiin olevan 23 815 ja sen ennakoidaan vuoteen 2050 mennessä pienenevän 17 717 asukkaaseen. Alle 18-vuotiaiden arvioitiin vuoden 2019 lopussa muodostaneen 16,5 prosenttia piirikunnan väestöstä, työikäisten 60,9 prosenttia ja eläkeikäisten 22,6 prosenttia väestön keski-iän ollessa 43 vuotta. Elävänä syntyneiden määrä oli vuonna 2019 yhteensä 179 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1 438 eli kuusi prosenttia piirikunnan koko väestöstä. == Lähteet == Luokka:Warmia-Masurian piirikunnat
Bieszczadyn piirikunta

Bieszczadyn piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 21 664\. Piirikunta on jaettu kolmeen maalaiskuntaan, jotka ovat Czarna, Lutowiska sekä Ustrzyki Dolne ja niissä on kylien lisäksi yksi kaupunki; hallintokeskus Ustrzyki Dolne. Bieszczadyn piirikunta on Puolan piirikunnista eteläisin. Sillä on yhteistä rajaa Leskon, Przemyślin ja Sanokin piirikuntien sekä Ukrainan ja Slovakian valtioiden kanssa. Bieszczadyn piirikunnan pinta-alasta arviolta 70,4 prosenttia oli metsän peitossa vuonna 2018. Bieszczadyn piirikunnan työttömyysaste oli vuoden 2018 lopussa 13,5 prosenttia. Koko Puolan työttömyysasteeseen verrattuna luku on huomattavan suuri. Vuoden 2019 lopussa Bieszczadyn piirikunnassa arvioitiin olevan 21 664 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 22 465 ja sen ennakoidaan vuoteen 2050 mennessä pienenevän 16 673 asukkaaseen. Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 63,2 prosenttia ja eläkeikäisten 20,2 prosenttia väestön keski-iän ollessa 41,7 vuotta. Elävänä syntyneiden määrä oli vuonna 2019 yhteensä 188 lasta. == Lähteet == Luokka:Ala-Karpatian piirikunnat
Brzozówin piirikunta

Brzozówin piirikunta () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 65 567\. Piirikunta on jaettu kuuteen maalaiskuntaan, jotka ovat Brzozów, Domaradz, Dydnia, Haczów, Jasienica Rosielna sekä Nozdrzec ja niissä on kylien lisäksi yksi kaupunki; hallintokeskus Brzozów. Brzozówin piirikunnan pinta-alasta arviolta 30,9 prosenttia oli metsän peitossa vuonna 2018. Brzozówin piirikunnan työttömyysaste oli vuoden 2018 lopussa 15 prosenttia. Koko Puolan työttömyysasteeseen verrattuna luku on huomattavan suuri. Vuoden 2019 lopussa Brzozówin piirikunnassa arvioitiin olevan 65 567 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 22 465 ja sen ennakoidaan vuoteen 2050 mennessä pienenevän 16 673 asukkaaseen. Alle 18-vuotiaiden arvioitiin vuoden 2019 lopussa muodostaneen 19,1 prosenttia piirikunnan väestöstä, työikäisten 61,4 prosenttia ja eläkeikäisten 19,5 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 669 lasta. == Lähteet == Luokka:Ala-Karpatian piirikunnat
Playboi Cartin diskografia

Amerikkalaisen rap-artisti Playboi Cartin diskografia. == Albumit == Albumi Albumin tiedot Die Lit * Julkaisupäivä: 11. toukokuuta 2018 * Levy-yhtiö: AWGE, Interscope * Formaatti: digitaalinen, LP Whole Lotta Red * Julkaisupäivä: 25. joulukuuta 2020 * Levy-yhtiö: AWGE, Interscope * Formaatti: digitaalinen, LP I Am Music * Julkaisupäivä: ei tiedossa * Levy-yhtiö: AWGE, Interscope * Formaatti: digitaalinen, LP == Mixtapet == Albumi Albumin tiedot THC: The High Chronical$ * Julkaisupäivä: 5. marraskuuta 2011 * Levy-yhtiö: omakustanne * Formaatti: digitaalinen Young Misfit * Julkaisupäivä: 21. marraskuuta 2012 * Levy-yhtiö: omakustanne * Formaatti: digitaalinen In Abundance * Julkaisupäivä: 2016 * Levy-yhtiö: BGUM Kingz * Formaatti: digitaalinen Playboi Carti * Julkaisupäivä: 14. huhtikuuta 2017 * Levy-yhtiö: AWGE, Interscope * Formaatti: LP, CD, digitaalinen == Singlet == Kappale Vuosi Albumi "Broke Boi" 2017 "Lookin" (feat. Lil Uzi Vert) Playboi Carti "wokeuplikethis" (feat. Lil Uzi Vert) "Magnolia" "Paid In Full" 2020 "@MEH" ”All Red” 2024 I Am Music === Vierailijana: === Kappale Vuosi Artisti Albumi "Action" 2016 Joey Fatts "Telephone Calls" ASAP Mob Cozy Tapes Vol.1: Friends "RAF" 2017 Cozy Tapes Vol.2: Too Cozy "Summer Bummer" Lana Del Rey Lust For Life "Yo Pi'erre!" Pi'erre Bourne "Get Dripped" 2018 Lil Yachty Nuthin' 2 Prove "Miss The Rage" 2021 Trippie Redd Trip At Knight "Fe!n" 2023 Travis Scott Utopia == Musiikkivideot == Kappale Vuosi "Fetti" 2015 "Broke Boi" "What" 2016 "Magnolia" 2017 "wokeuplikethis" "New Choppa" "R.I.P." 2018 "@MEH" 2020 "M3tamorphosis" "Sky" == Lähteet == Luokka:Diskografiat
Karjaan paloasema

{ "type": "FeatureCollection", "features": [ { "type": "Feature", "properties": { "marker-color": "FF6347", "marker-size": "medium", "marker- symbol": "fire-station" }, "geometry": { "type": "Point", "coordinates": [ 23.682416, 60.069855 ] } } ] } Karjaan paloasema (asema 70) on Länsi-Uudenmaan pelastuslaitoksen paloasema Karjaalla Ratakatu 9:ssä. Se on ollut käytössä 23. syyskuuta 2016 lähtien. Karjaan paloaseman pelastusyksikköä miehittää ympärivuorokautisesti yksi paloesimies ja kolme palomiestä. Tämän lisäksi paloasemalla toimii ensihoitoyksikkö, jossa on kaksi ensihoitajaa. Karjaan paloaseman toimintaympäristö on hyvin laaja ja vaihteleva. Toiminta-alueella on muun muassa loma-asutusta, teollisuutta, rautatie, ruukkikeskuksia ja merialuetta. == Aseman yksiköt == Yksikkötunnus Tyyppi R LU 701 Pelastusyksikkö R LU 7012 Vara-pelastusyksikkö R LU 708 Vene E LU 3221 Hoitotason ambulanssi E LU 3314 Perustason vara-ambulanssi == Lähteet == Luokka:Suomen paloasemat Luokka:Länsi-Uudenmaan pelastuslaitos Luokka:Karjaan rakennukset ja rakennelmat
Perun terveysvirasto

Perun terveysvirasto (, lyhennys INS; ) on Perun pääkaupungissa Limassa sijaitseva kansallinen terveysongelmien ja -teknologian tutkimuslaitos sekä terveysalan lupaviranomainen. INS toimii kansanterveyden, tartuntatautien ja muiden sairauksien, elintarvikkeiden, elintarvike- ja lääketurvallisuuden, työterveyden ja ympäristöterveyden alalla Perun väestön hyvinvoinnin parantamiseksi. Terveysvirastolla on Limassa useita toimipaikkoja. INS on maan terveysministeriön alaisuudessa. Perun terveysvirasto osallistuu osaltaan esimerkiksi covid-19-taudin seurantaan maassaan. ==Katso myös== *Yhdysvaltain tautikeskus (CDC) *Meksikon kansanterveyslaitos (INSP) *Adolfo Lutz -instituutti (IAL) == Lähteet == ==Aiheesta muualla== *Instituto Nacional de Salud (kotisivut) (ins.gob.pe) *WHO COVID-19 Dashboard: Peru (who.int) *ClinRegs - Peru (nih.gov) Luokka:Kansanterveyslaitokset Luokka:Tutkimuslaitokset Luokka:Perun rakennukset ja rakennelmat‎
Matěj Pekr

Matěj Pekr (s. 27. maaliskuuta 1988 Uničov, Tšekkoslovakia) on tšekkiläinen jääkiekkoilija, pelipaikaltaan hyökkääjä. Hän edustaa Tšekin 1. česká hokejová ligassa pelaavaa HC Dukla Jihlavaa. Pekr on pelannut aikaisemmin myös Tšekin pääsarjassa Extraligassa. Hän laukoo oikealta. == Ura == Pekr pelasi ensimmäiset ottelunsa 1. česká hokejová ligassa kaudella 2007–2008, kun hän keräsi HC Šumperkin joukkueessa neljä rangaistusminuuttia pelaamassaan 13 ottelussa. Kaudella 2010–2011 Pekr siirtyi HC Olomoucin riveihin. Kaudella 2012–2013 hän pelasi 47 ottelua tehopistein 31+21=52, jotka oikeuttivat Olomoucin sisäisen pistepörssin voittoon, koko liigan maalipörssin voittoon ja pistepörssin neljänteen sijaan. Seuraavalla kaudella Pekr teki tehopisteet 9+16=25 pelaamassaan 40 ottelussa. Pekr debytoi Tšekin pääsarjassa Extraligassa kaudella 2014–2015 HC Olomoucin joukkueessa. Hän pelasi debyyttikaudellaan viisi ottelua ilman tehopisteitä tai rangaistusminuutteja. Samalla kaudella Pekr pelasi myös 1. česká hokejová ligassa SK Horácká Slavia Třebíčin joukkueessa 41 ottelua tehopistein 21+15=36. Kaudella 2015–2016 Pekr pelasi 19 ottelua Olomoucin joukkueessa Extraligassa ja 32 ottelua Horácká Slavia Třebíčin joukkueessa 1. česká hokejová ligassa. Olomoucissa hän teki tehopisteet 3+4=7 ja Horácká Slavia Třebíčissä tehopisteet 15+15=31. Seuraavalla kaudella Pekr pelasi 1. česká hokejová ligassa Rytíři Kladnon ja Horácká Slavia Třebíčin joukkueissa. Hän pelasi kauden aikana 39 ottelua tehopistein 9+15=24. Kaudella 2017–2018 Pekr nimitettiin Rytíři Kladnon varakapteeniksi. Hän pelasi 40 ottelua tehopistein 14+17=31 keräten 18 rangaistusminuuttia. Kaudella 2018–2019 Pekr siirtyi HC Dukla Jihlavan joukkueeseen. Hän voitti joukkueen sisäisen pistepörssin tehopisteillä 32+21=53. Seuraavan kauden Pekr aloitti Jihlavan riveissä, mutta siirtyi lainasopimuksella Extraligaan HC Olomoucin joukkueeseen. Pekr palasi Jihlavaan kaudelle 2020–2021. == Lähteet == Luokka:Tšekkiläiset jääkiekkoilijat Luokka:Vuonna 1988 syntyneet Luokka:Elävät henkilöt
Gheorghe Argeșanu

Gheorghe Argeșanu (28. helmikuuta 1883 Caracal, Romanian kuningaskunta – 27. marraskuuta 1940 Jilava) oli romanialainen sotilas, joka toimi maansa pääministerinä viikon ajan syyskuussa 1939. Gheorghe Argeșanu kävi upseerikoulutuksen ratsuväen upseeriksi ennen ensimmäistä maailmansotaa. Hänet ylennettiin Romanian armeijassa everstiksi ensimmäisen maailmansodan aikana. Sodan jälkeen hän toimi sotilasasiamiehenä Japanissa vuosina 1921–1922. Kotimaahan palattuaan hän toimi ensin rykmentin- ja myöhemmin divisioonankomentajana. Hänet ylennettiin prikaatinkenraaliksi vuonna 1931 ja kenraalimajuriksi joulukuussa 1937. Kenraalimajuri kuului kuningas Kaarle II:n kannattajiin. Argeșanu siirtyi politiikkaan, kun hänet nimitettiin puolustusministeriksi patriarkka Miron Cristean hallitukseen, jossa hän toimi maaliskuusta lokakuuhun 1938. Hän nousi Romanian pääministeriksi Armand Călinescun salamurhan jälkeen syyskuussa 1939. Hänen hallituksensa ensimmäiset toimenpiteet olivat kovia Călinescun salamurhan tehneille rautakaartilaisille. Kuusi salamurhaan osallistunutta miestä teloitettiin vielä samana päivänä murhapaikalla. Lisäksi surmattiin välittömästi kolme rautakaartilaista jokaisesta maakunnasta ilman oikeudellisia tutkimuksia. Näin teloitettiin kymmeniä rautakaartilaisia. Argeșanun hallitus nähtiin heti sen muodostamisvaiheessa väliaikaisena, ja sen rooli oli toimia poliittisten puhdistustoimenpiteiden tekijänä. Viikon mittaisen hallitusjaksonsa jälkeen Argeșanu siirtyi eläkkeelle. Syksyllä 1940 Romania menetti merkittäviä alueita naapurimaille, joka johti kuningas Kaarle II:n vallastaluopumiseen ja kenraali Ion Antonescun valtaannousuun yhdessä Rautakaartin kanssa muodostaen Kansallisen legioonalaishallituksen. Kuninkaan maanpakoon lähdön lisäksi joukko hänen kannattajiaan myös erotettiin tehtävistään ja vangittiin. Näihin kuului myös kenraali Gheorghe Argeșanu, joka joutui Jilavan vankilaan. Rautakaartilaiset surmasivat ns. Jilavan verilöylyssä 27. marraskuuta 1940 64 vangittua poliittista vankia, joiden joukossa oli kenraali Argeșanu. ==Lähteet== ==Aiheesta muualla== Luokka:Romanian pääministerit Luokka:Romanialaiset kenraalit Luokka:Romanialaiset henkirikosten uhrit Luokka:Vuonna 1883 syntyneet Luokka:Vuonna 1940 kuolleet
Davide Baiardo

Davide Baiardo (11. toukokuuta 1887 Voltri – 28. marraskuuta 1977) oli italialainen uimari. Hän edusti Italiaa 100 metrin vapaauinnissa ja 400 metrin vapaauinnissa Lontoon kesäolympialaisissa 1908 sekä Tukholman kesäolympialaisissa 1912. == Lähteet == Luokka:Italialaiset uimarit Luokka:Vuonna 1887 syntyneet Luokka:Vuonna 1977 kuolleet
Kolumbian terveysvirasto

Kolumbian terveysvirasto (, lyhennys INS; ) on vuonna 1917 perustettu, Kolumbian pääkaupungissa Bogotassa toimiva kansallinen terveysalan tutkimuslaitos ja lupaviranomainen. INS on Kolumbian terveys- ja sosiaaliturvaministeriön alainen tutkimuslaitos. Kolumbian terveysvirasto osallistuu osaltaan esimerkiksi covid-19-taudin seurantaan maassaan. INS kuuluu myös covid-19-taudin hoitoa etsivään kansainväliseen kliiniseen tutkimusverkostioon. ==Katso myös== *Yhdysvaltain tautikeskus (CDC) *Meksikon kansanterveyslaitos (INSP) *Adolfo Lutz -instituutti (IAL) *Perun terveysvirasto (INS) == Lähteet == == Aiheesta muualla == *Coronavirus (COVID-19) - Situación actual (minsalud.gov.co) *WHO COVID-19 Dashboard: Colombia (who.int) Luokka:Kansanterveyslaitokset Luokka:Tutkimuslaitokset Luokka:Kolumbian rakennukset ja rakennelmat‎ Luokka:Bogotá
RAD Game Tools

RAD Game Tools on yhdysvaltalainen yksityisomisteinen yritys, jonka tuotteita ovat videopeliteollisuudessa käytettävät middleware- ohjelmistot.http://www.radgametools.com/aboutrad.htm Yritys sijaitsee Kirklandissa Washingtonissa ja se ovat perustaneet Jeff Roberts ja Mitch Soule vuonna 1988. Yritys on ostanut Miles Sound Systemin Miles Design -yritykseltä.https://www.mobygames.com/company/rad-game-tools-inc/history Merkittäviin tuotteisiin kuuluu Bink-videokoodekki. == Lähteet == == Aiheesta muualla == * Profiili MobyGamesissä Luokka:Yhdysvaltalaiset ohjelmistoyritykset
Savon Aallot

Savon Aallot on pohjoissavolainen paikallisradio, joka aloitti lähetyksensä marraskuussa 2020. Kanavan nimi ja juontajat julkaistiin 14. lokakuuta 2020. Nimi valittiin noin 700 ehdotusta keräneen nimikilpailun avulla. Radion toimitus sijaitsee Savon Sanomien toimituksessa Kuopion keskustassa. Kanavan lähetykset käynnistyivät 5. marraskuuta musiikilla ja juonnetut lähetykset alkoivat 11. marraskuuta klo 11. Päätoimittajana kanavalla toimii Anssi Saarelainen. Valtioneuvosto myönsi kanavalle toimiluvat Iisalmeen ja Varkauteen kesäkuussa 2021 ja lähetykset uusilla taajuuksilla alkoivat 1. heinäkuuta 2021. Kuopiossa kanava toimii Sanoman toimiluvalla. == Ohjelmisto == Kanavalla kuullaan Savon Sanomien toimittamat uutiset arkisin klo 7-18 ja lauantaisin klo 10-14. Juonnettua lähetystä on arkisin klo 6.30-11 ja klo 13-18 sekä lauantaisin klo 9-14. Perjantai-iltapäivisin lähetyksessä pääsevät ääneen paikalliset bändit ja artistit. Kaudella 2021 Savon Aallot selosti KuPsin Veikkausliigan ja Eurooppa-liigan ottelut. Selostajana toimi Juuso Ikonen. Kanavan muuhun ohjelmistoon kuuluu Millees myö näläkee tänä päevänä siirrettäes?, Piimäradio ja musiikin erikoisohjelmat. KalPan koti- ja vierasottelut kuuluvat Savon Aaltojen taajuuksilta Joonas Puomion selostamina syksystä 2021 lähtien. It's Hockey Time-lähetyksien studioisäntinä työskentelee Ismo Huotari ja Aapeli Ruuskanen. Marraskuun 2021 alussa kanavan uutena juontajana aloitti Johannes Teppo. Lokakuussa 2024 maanantai- iltapäivien juontajana aloitti Jenni Niskanen. === Entisiä ohjelmia === * Meijän Kuopio - tarinoita Kuopiosta * Savon Aallot luonnossa * Talouspuhetta * 100 tarinaa KuPSista == Lähteet == Luokka:Suomalaiset radioasemat Luokka:Paikallisradiot Luokka:Kuopion media Luokka:Vuonna 2020 perustetut radioasemat Luokka:Keskisuomalainen
Aadu Must

Aadu Must (25. maaliskuuta 1951 Pärnu – 20. heinäkuuta 2023Estonian historian, politician Aadu Must dies at 72) oli virolainen historioitsija ja poliitikko. Hän oli Tarton kaupunginvaltuuston ja parlamentin jäsen edustaen vuodesta 1996 lähtien Viron keskustapuoluetta. Must työskenteli Tarton yliopistossa arkistotieteen professorina. Mustin tytär on Euroopan unionin energiakomissaari Kadri Simson. == Lähteet == == Aiheesta muualla == Luokka:Viron keskustapuolueen poliitikot Luokka:Viron ministerit Luokka:Virolaiset historioitsijat Luokka:Virolaiset professorit Luokka:Vuonna 1951 syntyneet Luokka:Vuonna 2023 kuolleet
Gimle

Gimle on pohjoismaisessa mytologiassa taivaallinen asuinsija, jossa Völuspán mukaan Ragnarökin jälkeen kaikki oikeamieliset elävät ja asuvat.Gimle, Nordisk familjebok. 9. 1908 == Lähteet == Luokka:Skandinaavinen mytologia Luokka:Vainajalat
Kunttu

Kunttu on sukunimi, joka on muun muassa seuraavilla suomalaisilla henkilöillä: *Erkki Kunttu (1924–2015), balettitanssija, tanssitaiteilija ja tanssinopettaja *Henrik Kunttu (s. 1959), kemisti ja fysikaalisen kemian professori *Johan Kunttu (1890–1918), jääkäriluutnantti *Mikki Kunttu (s. 1971), valo- ja lavastussuunnittelija.
Härmän sairaala

Härmän sairaala oli Etelä-Pohjanmaan sairaanhoitopiirin ylläpitämä sairaala Alahärmän Hakolassa. Lääkintöhallitus rakennutti sen vuonna 1933 Alahärmän kunnan lahjoittamalle tontille. Arkkitehtina oli Ilmari Launis. Vuonna 1972 parantola muuttui Härmän sairaalaksi. 1987 Härmän sairaalana toiminut yksikkö yhdistettiin Seinäjoen keskussairaalaan. Härmän sairaalassa sairaanhoitopiirin toiminta loppui vuonna 2001. Luokka:Kauhavan rakennukset ja rakennelmat Luokka:Suomen sairaalat Luokka:Parantolat Luokka:Alahärmä
BBC News at Five

BBC News at Five on televisioyhtiö BBC:n esittämä brittiläinen uutisohjelma. Luokka:Brittiläiset uutisohjelmat Luokka:BBC:n televisio-ohjelmat
BBC News at Six

BBC News at Six on televisioyhtiö BBC:n esittämä brittiläinen uutisohjelma. Luokka:Brittiläiset uutisohjelmat Luokka:BBC:n televisio-ohjelmat
Mestarien liigan kausi 2020–2021

Kauden 2020–2021 UEFA:n Mestarien liiga oli 66. kausi UEFA:n järjestämässä tärkeimmässä seurajoukkueiden jalkapalloturnauksessa ja 29. kausi, kun kilpailu tunnetaan nimellä Mestarien liiga. Loppuottelu pelattiin 29. toukokuuta 2021 Estádio do Dragãolla Portossa, Portugalissa. Chelsea voitti Manchester Cityä vastaan 1–0, mikä oli Chelsean toinen Mestarien liigan mestaruus. Loppuottelu oli alun perin tarkoitus pelata Atatürkin olympiastadionilla Istanbulissa Turkissa. Istanbul valittiin vuoden 2020 Mestarien liigan loppuottelun isännäksi, mutta järjestämisoikeus siirrettiin vuodelle 2021 koronaviruspandemian vuoksi. Pandemian vuoksi tehdyt matkustusrajoitukset aiheuttivat myös vuoden 2021 loppuottelusiirron. Bayern München oli puolustava mestari mutta hävisi puolivälierissä Paris Saint Germainille. == Pudotuspelit == == Lähteet == Luokka:Mestarien liigan kaudet Luokka:Jalkapallosarjojen kausi 2020–2021/2021
Titulus

Titulus (monikossa tituli) voi tarkoittaa seuraavia: * titulus, kirjallisuudentutkimuksessa esimerkiksi sanataideteoksen tai sen osan nimi, päällekirjoitus, rubriikki * titulus, kuvateksti, otsikko tai muu merkintä erityisesti puhuttaessa antiikin Rooman kirjallisuudesta ja sen piirtokirjoituksista. * titulus eli titulaarikirkko, roomalaiskatolisuudessa kardinaalien johtama keskuskirkko * Titulus Regius (myös nimellä Titulus Regis), Englannin parlamentin vuonna 1484 antama säädös, jolla kuningas Edvard V syrjäytettiin valtaistuimelta ja tämän lapset julistettiin aviottomiksi, jolloin kuninkaaksi nousi Rikhard III
Libyan tautienehkäisykeskus

Libyan tautienehkäisykeskus (; , lyhennys NCDC) on Libyan pääkaupunki Tripolista käsin johdettu kansanterveyden tutkimus- ja seurantalaitos. Se toimii päätoimipaikkansa ohella Libyan kansainvälisissä rajanylityspisteissä lentokentillä, satamissa ja maanteiden raja-asemilla. Libyan tautienehkäisykeskus on toiminut vuonna 2020 asiantuntijatahona esimerkiksi covid-19-tautiin liittyvissä asioissa ja maan tartuntatautitilanteen tiedotuksessa. ==Lähteet== ==Aiheesta muualla== *Libyan tautienehkäisykeskuksen kotisivut (ncdc.org.ly) *فايروس كورونا المستجد في ليبيا (Libyan Covid-19 -tilanne) (covid19.ly) *Africa CDC Dashboard (Africa CDC:n Covid-19 -yleiskatsaussivu, sisältäen maakohtaiset, esille klikattavat arvot) (africacdc.org) Luokka:Kansanterveyslaitokset Luokka:Tutkimuslaitokset Luokka:Tripoli Luokka:Libyan tiede ja tekniikka
Luettelo Taiskan kappaleista

Tämä on luettelo Taiskan levyttämistä kappaleista aakkosjärjestyksessä. __NOTOC__ == A == * Aamulla yksin * Ajan hammas * Anna lämpösi loistaa * Arctic wedding == B == * Boogie man * Boogie mies * Brasilo brasila == E == * Ei voittajaa * Etsin tietä itseeni == H == * Haltin häät * Hei pojat * Hetki tää * Hiroshima * Hyvin pyyhkii == I == * Ihmemaa == J == * Jos katsettain peittäisi yö * Joulukuu taivaassa * Jääprinsessa == K == * Ken vois pelastaa * Kielletyt käskyt * Kolmentoista * Kotikaupunki * Kukkurinmäen joulupolkka == L == * Lahjan sain * Loitsukannel * Lokki * Luotan huomiseen * Lähellä jokainen sydän * Lällärit pois == M == * Maailman ääriin * Marenkiranta * Mielikuvitus * Miksi näin * Milloin etsit lastasi * Moi moi vain * Mombasa * Muisto * Mun Suomi-mies == N == * Naisen muotokuva * Näin käy == O == * Oma tie * Omin päin * On uusi päivä huominen * Ovensuu == P == * Pieni musta kissa * Prinssi Hatasu * Prätkä ja tie == R == * Rannalla * Rautalankamalli * Rinnallani aina * Ruusu == S == * Saat saattaa minua * Sataa vain * Silmiesi meri * Sua jossain kaivataan * Sulle ainiaan * Systeemi * Sä vain tiedät mistä aloittaa == T == * Tahdon rakastella sinua * Taikasukset * Takataan roos/Perjantai on mielessäin/Ei mittään (sikermä LP:llä Suomalaisia supertähtiä) * Tule * Tuli ja jää * Tähti lähenee == V == * Vie vain * Viisi yötä jouluun * Viistoista siis * Villi vapaudenkaipuu == Y == * Yhden kerran Taiska *
Erin Wall

Erin Marie Wall (4. marraskuuta 1975 Calgary, Alberta – 8. lokakuuta 2020 Mississauga, Ontario) oli kanadalainen ooppera- ja konserttilaulaja, äänialaltaan sopraano.Opera fans mourn death of Calgary-born soprano Erin Wall Calgary HeraldErin Wall, beloved Canadian soprano, passed away on Oct. 8 at age 44 Opera CanadaErin Wall, 44, dies; acclaimed soprano in Mozart and Strauss got start at Lyric Opera of Chicago Chicago Tribune Wall syntyi Yhdysvalloista tulleille muusikkovanhemmille Calgaryssa ja varttui Vancouverissa. Hän kävi lapsena piano- sekä huilutunneilla ja aloitti laulutunnit vasta viimeisenä high school -vuotenaan. Sitten hän opiskeli Western Washington Universityssa ja Texasin Ricen yliopistossa. Wall vietti uransa varhaiset vuodet Chicagon lyyrisessä oopperassa, jossa vuonna 2004 korvasi Karita Mattilan Donna Annan roolissa Wolfgang Amadeus Mozartin Don Giovannissa. Vuonna 2009 hän teki myös Metropolitan-oopperan- ensiesiintymisensä kyseisessä roolissa. Wall teki Ison-Britannian-debyyttinsä heinäkuussa 2002 Benjamin Brittenin War Requiemin esityksessä Andrew Davisin johdolla. Hän jatkoi uraansa esiintymisillä johtavien orkesterien ja oopperayhtiöiden kanssa Atlantin valtameren molemmilla puolilla. Wall osallistui moniin levytyksiin ja sai vuonna 2010 Grammy-palkinnon. Vuonna 2011 Wall esiintyi Calgaryn oopperassa Cecilian roolissa Bramwell Toveyn oopperan The Inventor kantaesityksessä. Viimeisen esiintymisensä Isossa-Britanniassa hän teki tammikuussa 2020 Gustav Mahlerin kahdeksannen sinfonian tulkinnassa Mirga Gražinytė-Tylan johtaman Birminghamin kaupungin sinfoniaorkesterin kanssa. Wallilla todettiin loppuvuodesta 2017 rintasyöpä, jonka hoitojen aikana hän jatkoi esiintymisiä. Hänen sairautensa uusiutui vuoden 2020 alussa ja hän kuoli siihen sairaalassa Mississaugassa saman vuoden lokakuussa. Wall oli naimisissa Roberto Mauron kanssa, ja pariskunnalla oli kaksi lasta. Hän oli musiikkiuransa ulkopuolella innokas kestävyysjuoksija ja suoritti New Yorkin maratonin sekä kaksi Chicagon maratonia. == Lähteet == Luokka:Kanadalaiset oopperalaulajat Luokka:Sopraanot Luokka:Grammy-palkinnon saajat Luokka:Vuonna 1975 syntyneet Luokka:Vuonna 2020 kuolleet
Australian terveyden ja hyvinvoinnin laitos

Australian terveyden ja hyvinvoinnin laitos (, lyhennys AIHW) on Australiassa toimiva valtiollinen, päätöksenteon tueksi tarvittavien kansanterveyteen liittyvien katsausten ja tilastojen tuottamiseen keskittynyt tutkimuslaitos ja viranomainen. Vuosittain laitos laatii yli 200 tutkimusraporttia. Laitoksen palveluksessa on pää- tai sivutoimisesti noin 450 työntekijää (noin 320 henkilötyövuotta). AIHW:n toimitusjohtajana toimii Barry Sandison (2016-2021). Laitoksen toiminta alkoi vuonna 1984 Australian terveysministeriön yhteydessä nimellä Australian Institute of Health. Vuonna 1987 annettiin laitosta koskeva säädös, jolloin laitoksesta tuli budjetin osalta itsenäinen valtionlaitos. Vuonna 1992 laitoksen vastuualuetta laajennettiin hyvinvointiin liittyvällä seurannalla, ja laitoksen nimi sai nykymuotonsa. AIHW:n päätoimipaikka sijaitsee Canberrassa ja sivutoimipiste Sydneyssä. Koronavirusepidemian 2020 aikana AIHW on auttanut esimerkiksi Australian terveysministeriötä Covid-19-taudin tilannekuvan ja vaikutusten seuraamisessa. Kesällä 2020 tutkimuslaitos on tuonut esimerkiksi esille alkoholiin ja huumeisiin liittyvän riippuvuuden hoitotarpeen lisääntymisen. Aiemmin AIWH oli kertonut esimerkiksi energiapitoisen roskaruuan syönnin, ylipainon ja maksasyövän huomattavasta yleistymisestä väestössä. == Lähteet == ==Aiheesta muualla== * AIHW (kotisivut) (aihw.gov.au) * Coronavirus (COVID-19) current situation and case numbers (Australian covid-19-tautitilanne) (health.gov.au) Luokka:Kansanterveyslaitokset Luokka:Tutkimuslaitokset Luokka:Canberran rakennukset ja rakennelmat
Maantiepyöräilyn maailmanmestaruuskilpailut 2020

Maantiepyöräilyn maailmanmestaruuskilpailut 2020 järjestettiin Imolassa, Italiassa, 24.-27. syyskuuta 2020. Kilpailut oli tarkoitus järjestää Aiglen ja Martignyn alueella Sveitsissä, mutta koronaviruspandemian vuoksi kilpailupaikkaa jouduttiin siirtämään. Poikkeuksena myös alle 23-vuotiaiden tai juniorien kilpailua ei järjestetty, mutta heillä oli mahdollisuus osallistua pääsarjaan.https://www.uci.org/news/2020/the-2020-uci-road-world- championships-will-take-place-in-imola-and-the-emilia-romagna-region-italy-on- a-very-challenging-course == Tulokset == === Miehet === Lähteet: UCI- tulospalvelu https://dataride.uci.ch/iframe/EventResults/219887?competitionId=59661&disciplineId;=10 https://dataride.uci.ch/iframe/EventResults/219880?competitionId=59661&disciplineId;=10 Laji Kultaa Kultaa Hopeaa Hopeaa Pronssia Pronssia Maantieajo Julian Alaphilippe 6.38.34 Wout van Aert + 0.24 Marc Hirschi + 0.24 Aika-ajo Filippo Ganna 35.54,10 Wout van Aert + 26,72 Stefan Küng + 29,80 === Naiset === Lähteet: UCI-tulospalvelu https://dataride.uci.ch/iframe/EventResults/219885?competitionId=59661&disciplineId;=10 https://dataride.uci.ch/iframe/EventResults/219886?competitionId=59661&disciplineId;=10 Laji Kultaa Kultaa Hopeaa Hopeaa Pronssia Pronssia Maantieajo Anna van der Breggen 4.09.57 Annemiek van Vleuten + 1.20 Elisa Longo Borghini + 1.20 Aika- ajo Anna van der Breggen 40.20,14 Marlen Reusser + 15,58 Ellen van Dijk + 31,46 == Lähteet == Luokka:Maantiepyöräilyn maailmanmestaruuskilpailut Luokka:Pyöräilykausi 2020 Luokka:Pyöräilykilpailut Italiassa Luokka:Imola
Jevgeni Gluhov

Jevgeni Gluhov (, s. 1998 Perm) on venäläinen karateka. Hän on Kyokushinin Euroopan-mestari 2019. Gluhov on voittanut myös Kyokushinissa nuorten Euroopan mestaruuden. ==Nuorten kilpaura== Gluhov saavutti Euroopan mestaruuden alle 60-kiloisissa 14–15-vuotiaiden sarjassa lokakuussa 2013. Hän voitti loppuottelussa maanmiehensä Vadim Tikhonovin.Results The 7th European Junior Championships Kyokushin Karate (IKO) kyokushinkarate.news ==Kilpaura== 2016 Gluhov saavutti Venäjän mestaruushopeaa hävittyään loppuottelussa Ilias Astamiroville. Gluhov voitti lokakuussa 2017 ensimmäistä kertaa Venäjän mestaruuden kevytsarjassa.All Russian Karate Championships kyokushinkaikan.org 27.10.2017 Viitattu 16.10.2020 Maaliskuussa 2018 Gluhov voitti ensimmäistä kertaa Venäjän cupin.Russian Cup - IKO kyokushinresults.com Viitattu 25.5.2017 Heti perään huhtikuussa hän saavutti pronssia voitettuaan Japanin mestaruuskisojen mitalikamppailussa maanmiehensä Aleksandr Aristovin.The 35th All Japan Weight Category Karate Tournament kyokushinkarate.news Viitattu 16.10.2020 Lokakuussa Gluhov eteni toistamiseen Venäjän mestaruuskisoissa loppuotteluun, jossa hän kohtasi uudelleen Anatoliy Musikhinin. Tällä kertaa hän hävisi mestaruuden.IKO Russian Championships kyokushinresults.com Viitattu 16.10.2020 Toukokuussa 2019 Gluhov saavutti Euroopan mestaruuden Puolassa voitettuaan loppuottelussa maanmiehensä Alim Junusovin.The 33rd European Weight Category Karate Championships kyokushinkaikan.org 27.5.2019 Viitattu 16.10.2020 Gluhov saavutti maaliskuussa 2020 Venäjän Cupissa hopeaa hävittyään loppuottelussa Kirill Psarjoville. Tammikuussa 2021 hän saavutti aluksi hopeaa Uralin liittovaltion mestaruuskilpailuissa hävittyään loppuottelussa Roman Parkhomenkolle.Результаты Чемпионата и Первенства УрФО 2021 по киокушинкай (киокусинкай) superkarate.ru 24.1.2021 Viitattu 3.1.2022 Hän saavutti maaliskuussa hopeaa myös Venäjän mestaruuskilpailuissa kevytsarjassa hävittyään toistamiseen loppuottelussa Roman Parkhomenkolle.Результаты Чемпионата России 2021 по киокушинкай (киокусинкай) superkarate.ru 28.3.2021 Viitattu 9.4.2021 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1998 syntyneet Luokka:Elävät henkilöt